Mount Isa er en gruveby som har vokst frem på grunn av de store forekomstene av bly, sølv, kobber og sink. De første gruvene ble etablert i januar 1924. I tiden frem til 1950-årene vokste Mount Isa Mines til å bli det største gruveselskapet i Australia. I 2003 ble Mount Isa Mines kjøpt av det sveitsiske gruveselskapet Xstrata. Mount Isa fikk bystatus i 1968 da folketallet passerte 18 000 innbyggere.